Windows 8.1 ning ulushi birinchi marta Windows XP’nikidan ko‘p bo‘ldi. Bu haqdagi statistik ma’lumot Net Marketshare saytida joylashtirilgan.Hozirgi kunda operatsion tizimlar bozorida Windows 8.1 ulushi 13,12 foizni tashkil etmoqda. Bu paytda esa Windows XP’ning ko‘rsatkichlari 11,98 foizga teng. Windows 8.1 va Windows XP dunyoning ikkinchi va uchinchi raqamli operatsion tizimlari bo‘lib turibdi. Birinchi o‘rinda 60,98 foizlik ulushga ega bo‘lgan Windows 7 mustahkam joylashgan. Bulardan tashqari reytingda 2,9 foizga ega Windows 8 hamda 1,6 foizlik ulush bilan Windows Vista ham qayd etilgan.Microsoft tomonidan ishlab chiqarilmagan operatsion tizimlar orasida birinchilikni Mac OS X 10.10 Yosemite 4,54 foizlik ko‘rsatkich bilan egallagan. Linux esa bozorda 1,61 foizlik ulushga ega bo‘lib turibdi.